Chov sliepok v domácom prostredí: Všetko, čo potrebujete vedieť
V súčasnosti sa čoraz viac ľudí rozhoduje pre chov sliepok v domácom prostredí, aby si zabezpečili zdravšiu výživu vlastnou produkciou vajec a mäsa. Ak aj vy uvažujete o chove sliepok, tento článok vám poskytne všetky potrebné informácie o podmienkach chovu, výžive, starostlivosti a výbere plemena.
Ako začať s chovom sliepok?
Produkcia zlatých žĺtkov a šťastné sliepky? Priznajte sa, kto z vás po tom prahne? Ste to práve vy? Potom vám prinášame riešenie. Bola vaša predstava taká, že každé ráno sa vám naskytne pohľad na hlboký, bohatý a takmer oranžový žĺtok na tanieri pri vašich raňajkách? A hľa, ono to tak zrazu ale nie je. Kde robíte chybu?
Pokiaľ ide o produkciu konzumných vajec, u nás sú to vajcia sliepok, kačacie vajcia sa u nás konzumujú minimálne. Tu nastáva otázka: Ako na to?
Základné vybavenie pre chov sliepok
- Kurín
- Voliéra
- Kŕmidlo
- Napájačka
- Gritník
- Popolisko/hrabanisko
- Trusník
- Znáškové hniezda
Kurín a voliéra
Moderný kurín má byť priestranný, vzdušný, výška taká, aby chovateľ v ňom mohol vykonávať ošetrovanie hydiny, čistenie, odstraňovanie znečistenej podstielky a navezenie novej bez toho, aby sa musel hrbiť keď doň vchádza a v ňom pracuje. Môže byť z pevného stavebného materiálu, ale aj z dosiek. Dosky by mali byť s drážkou a perom, aby nevznikla zosušením medzery cez ktoré by v zimných mesiacoch prúdil studený vzduch. Asi najrýchlejšie možno postaviť kurín z OSB dosiek a hranolov. Nie je úlohou príspevku, rozpísať postup práce, na internete je rôznych prístreškov a postup pri ich stavaní dostatok.
Vo výške asi 120 cm umiestnime bidlá - hrady, na ktorých budú sliepky v noci prespávať - hradovať. Vhodné je pripraviť sliepkam aj rebrík, po ktorom sa na hrady dostanú. Hrady treba po čase vymeniť alebo očistiť, preto ich umiestňujeme do objímok, z ktorých ich ľahko vyberieme a následne ľahko vložíme.
Voliéra nadväzuje priamo na kurín a sliepky do nej vychádzajú cez dvere kurína, v prípade chladného počasia cez otvor na spodnej strane dverí. Voliéra je zastrešená, tak je hydina zabezpečená pred škodnou ako je kuna, lasica, líška, ale aj mačka či lietajúce dravce jastrab a krahulec, prípadne sova. V prípade dažďa a sneženia nezmokne a nezvlhne zariadenie voliéry. Pletivo zvárané štvorcové 16 x 16 mm, ale menšie oká, napr. 10 x 10 mm zabezpečia aj pred vnikaním myší a potkanov, najmä ak je podlaha voliéry a kurína vybetónovaná. Veľkosť voliéry volíme podľa počtu sliepok, musí byť dostatočne veľká najmä vtedy, keď nemá chovateľ možnosť púšťať sliepky von z nej do trávnatej záhrady. Ak sú kurín aj voliéra vybetónované, je potrebné posypať podlahu podstielkou.
K základným podmienkam na udržanie dobrého zdravotného stavu a poskytovanie najvyššej úžitkovosti patrí dostatok priestoru v kuríne. Na 1 m2 podlahovej plochy v zastrešenom ustajňovacom priestore môže byť v drobnochovateľských podmienkach maximálne kúr veľkých plemien 3 ks, zdrobnených plemien 5 ks (Malík, V., 1991). Takže, pri veľkosti podlahovej plochy kurína 3 x 2 m môžeme v ňom ustajniť až 18 nosníc, priľahlá voliéra by mala mať rozmer podlahovej plochy dvojnásobný. Osobne by som zvolil počet menší, desať nosníc a jeden kohút v prípade, že by som chcel produkovať násadové vajcia a liahnuť kurčatá.
Znáškové hniezda
Pre znáškové hniezda sliepok kury domácej sa odporúčajú rozmery (šírka x výška x hĺbka) 350 x 400 x 400 cm (Malík, V., 1991). Tieto môžu byť až v troch radoch nad sebou. Dostatok priestoru na znášanie vajec umožňuje získať vajcia s čistou škrupinou a neinfikovaným obsahom. Jedno hniezdo môže poslúžiť na znášanie vajec pre tri sliepky. Ak si nechceme vyrábať znáškové hniezdo sami, vyhľadáme si možnosť kúpy na internete.
Kŕmenie a výživa sliepok
Kury sú všežravce, živia sa predovšetkým rastlinnou potravou, ale v ich potrave musí byť zastúpená rastlinná aj živočíšna zložka. Nosnice majú vysoké nároky na všetky zložky výživy. Bežne sa kury kŕmia zmesami zloženými z obilnín, olejnín a strukovín. Z obilnín pšenicou, jačmeňom, kukuricou, nahým ovsom, a to najmä vtedy, ak má chovateľ tieto krmivá z vlastnej produkcie. Aj vtedy je potrebné dbať, aby hydina dostala v krmive správny pomer dusíkatých látok, tukov, sacharidov, vlákniny a ostatných zložiek vrátane stopových prvkov a doplniť šrotovanú zmes obilnín bielkovinovým koncentrátom, napríklad univerzálnym koncentrátom HYDINA UNI 30 na výkrm všetkých kategórií hydiny, ktorý obsahuje sóju najvyššej kvality. Mieša sa s obilím v pomere 20 - 40 % (podľa druhu alebo fázy výkrmu).
Najjednoduchšie je však, v súčasnej dobe, kŕmiť hydinu priemyslovo vyrábanými kompletnými kŕmnymi zmesami. Majú vyvážený pomer živín. Vysokú znášku vajec s pevnou škrupinou zaistí granulované krmivo Nosnica Gold. Vyššiu znášku podporí tiež sypká zmes pod označením Nosnica Klasik. Možnosti sú viaceré.
Treba dbať na pestrú stravu, ktorá by mala obsahovať rastlinné aj živočíšne zložky. Sliepky sú všežravce a zjedia takmer všetko, vrátane kuchynského bioodpadu, ale s mierou. Môžete im podávať zrná, ale ideálne je urobiť si z nich šrot a kombinovať to.
Kŕmenie závisí od spôsobu chovu. Vo voľnom výbehu si sliepky môžu nájsť hmyz, trávu, piesok, semená, zatiaľ čo pri chove vo voliére im treba všetko zabezpečiť, čo je časovo náročnejšie.
Výber plemena sliepok
Ak chce záujemca konkrétnu čistokrvnú hydinu, môže ju hľadať v inzerátoch v odbornej tlači a na inzertných portáloch. Ak mu ide o vysokú produkciu vajec, môže si vybrať niektoré komerčné znáškové hybridy a vychovať si nosnice buď od kuriatok, prípadne kúpiť odchované nosnice vo veku asi 6 týždňov. Farmy vyraďujú nosnice po prvom roku znášky. Ide o nosnice, ktoré po preperení a aklimatizácii na pre nich nový, prirodzený spôsob života a ustajnenia, môžu chovateľovi poskytnúť ešte ďalší rok aj dva uspokojivú znášku. Potom môže chovateľ sliepky vyradiť a kúpiť nové, prípadne mať pripravený nový kŕdlik, ktorým nahradí pôvodný.
Samotný výber sliepok závisí od toho, čo od nich očakávate. Existuje niekoľko plemien, pričom každé je niečím špecifické. Rozdiel je vo veľkosti, v znáške, nárokoch na chov aj v úžitkovosti, keďže sú sliepky, ktoré sa chovajú iba na mäso ako brojlery.
Na mäsovú produkciu sú vhodné napríklad:
- kočinka
- sasexka
- orpingtonka
- brahmanka
- dorkinka
- plymutka
- faverolka
- jersejský (žerzejský) obor
- kosovský kokrháč
- sulmtálka
- rýnska sliepka
- krevkérka
Nie všetky plemená sliepok sú rovnako vhodné pre začiatočníkov alebo na chov v súkromnej záhrade. Mnohé z týchto plemien sliepok sú aj ako trpasličie verzie, ktoré majú spravidla rovnaké vlastnosti ako ich väčší príbuzní. Takéto trpasličie sliepky sa odporúčajú najmä vtedy, ak máte málo miesta v záhrade.
Najlepšie plemená kurčiat pre začiatočníkov (a pre rozšírenie môjho kŕdľa!)
Starostlivosť o sliepky
Sliepky sa pri dobrej opatere môžu dožiť desať aj viac rokov. V tom veku sa už od nich nedá očakávať výraznejší úžitok.
Zdravotná starostlivosť
Mať zdravý kŕdeľ zaručí aj zdravé a kvalitné mäso. Dbajtena čistotu všetkého príslušenstva v chove a pravidelne svoj kŕdeľ kontrolujte.
Voľný výbeh už bude sám o sebe veľkou prevenciou, pretože poskytuje všetko, čo sliepky k šťastnému a zdravému životu potrebujú. Ale inak samozrejme pravidelne svoj chov kontrolujte a novo zhotovené kurice nechajte radšej pár dní na samotke, než ich zaradíte k ostatným. Výborným pomocníkom na posilnenie imunity vašich sliepočiek je osvedčený Vitamín C, ďalej tiež Amivid D a Optimin D.
Ak majú zvieratá dostatok priestoru na výbeh, ak nie je chovaných veľa sliepok v úzkom priestore, a tiež kurín je pravidelne čistený, choroby a parazity sa vyskytujú len zriedkavo. Hygienický chov sliepok neznamená len každý deň pozbierať vajcia, ale denne by ste mali vyčistiť misku na vodu a krmivo, naplniť ju čerstvou vodou, vymeniť podstielku a v prípade potreby vyčistiť zem pod podstielkou.
Problémy pri chove sliepok
Požieranie vlastných vajec nosnicami sa vyskytuje pomerne často. Tento zlozvyk môže vzniknúť vtedy, keď niektorá sliepka znáša vajcia s mäkkou škrupinou alebo bez škrupiny, len vo vaječnej blane. Vajce praskne, vytečie, sliepky ho ochutnajú a zlozvyk je tu. Postupne budú takéto vajce vyhľadávať a neskôr môžu načínať aj vajcia s pevnou škrupinou. Vajcia s mäkkou škrupinou môžu začať znášať sliepky pre nedostatok vápnika v grite. Pri kŕmení plnohodnotnými kŕmnymi zmesami by takýto jav nemal nastať. Niekedy tento zlozvyk majú na svedomí aj gazdinky, keď napríklad dávajú sliepkam čerstvé škrupiny z použitých vajec. Zvyšný bielok sliepkam zachutí, postupne ho budú stále viac vyhľadávať, až nakoniec sa naučia konzumovať znesené vajcia už v znáškovom hniezde. Vajcové škrupiny treba umyť, vysušiť, rozdrviť.
Zimná starostlivosť
Sliepky našu stredoeurópsku zimu v kuríne, aký sme si v článku predstavili, budú znášať dobre. Plemená sliepok s ružicovým hrebeňom sú voči mrazom odolnejšie ako sliepky s hrebeňom listovým. Náchylné na omŕzanie hrebeňov sú sliepky s veľkými listovými hrebeňmi, napríklad minorky, vlašky a iné.
Aby sliepky znášali vajcia, potrebujú asi 16 hodín denného svetla. To je problémom najmä vtedy, keď sa v zime dni skracujú. Tento problém však môžete vyriešiť inštaláciou žiarovky do kurína. Je dôležité, aby žiarovka bola dostatočne jasná a kurín dostatočne veľký na to, aby sa sliepky mohli vo vnútri dobre pohybovať. Len málo sliepok má rado vlhké a chladné počasie, a preto radšej počas zimy zostávajú v kuríne alebo pod zakrytým otvoreným priestorom.
Hnoj a kompost
Sliepka vyprodukuje denne 175-180 g trusu, čo je približne 65 kg ročne. K tomu treba prirátať aj množstvo podstielky vyvezenej na hnojisko pri pravidelnom čistení trusníka a podlahy kurína a voliéry. Pri desiatich sliepkach to môže byť min. 1000 kg za rok. Z toho plynie, že si chovateľ musí vyhradiť miesto, najlepšie ohradené napr. paletami.
Kompostovanie uloženého trusu s podstielkou možno urýchliť využitím špeciálnych baktérií a enzýmov na likvidáciu biologických odpadov, ako aj nasadením kalifornských dážďoviek. Hnoj premenia na kompost už do troch mesiacov.
Režimy chovu sliepok
Sliepky sa dajú chovať v rozličných režimoch a množstvo priestoru, ktoré môžu počas života obývať sa od toho líši.
- Ekologický chov - Tento typ chovu sa musí čo najbližšie priblížiť prirodzeným potrebám nosníc.
- Voľný chov alebo chov vo voľnom výbehu - V tomto type chovu majú sliepky neustály prístup k vonkajšiemu výbehu, ktorý je prevažne pokrytý vegetáciou. Sliepky žijú v kŕdľoch. Čo sa týka vnútorných priestorov, tie musia spĺňať kritéria ako pri podstielkovom chove. Vzhľadom na to, že sliepky majú k dispozícií väčší priestor, môžu sa tak pohybovať v rôznych smeroch a správať sa prirodzene. Voľný chov musí spĺňať nasledujúce podmienky - sliepky musia mať prístup k voľnému výbehu počas celého dňa, nosnica musí mať priestor pre seba najmenej 4m2, čo predstavuje max.
- Podstielkový chov - Predstavuje chov nosníc vo vnútorných priestoroch bez klietok, vo veľkých halách. Na zemi sa nachádza napr. slama, hobliny, rašelina alebo piesok. Podľa noriem musí byť podiel podstielanej plochy minimálne 1/3 celkovej plochy. Pri podstielkovom chove musia byť dodržané nasledujúce podmienky: na jednu nosnicu je vymedzený priestor najmenej 1110 cm2, čo predstavuje maximálne 9 nosníc na m2, zabezpečený prístup nosníc k hniezdnym boxom a prachovému kúpeľu, nosnica má aspoň 15 cm bidlového priestoru.
- Klietkový chov - Obohatené klietky - Na každú nosnicu musí byť zabezpečené priestor najmenej 750 cm2 plochy klietky. Zo 750 cm2 musí byť 600 cm2využiteľnej plochy. Celková plocha klietky nesmie byť menšia ako 2000 cm2. Sliepky musia mať hniezdo a podstielka musí umožňovať hrabanie a zobanie. Tiež sliepka musí mať bidlo, ktoré poskytuje najmenej 15 cm na nosnicu. Sliepky chované v klietkovom chove sú kŕmené umelými kŕmnymi zmesami počas jedného roka.
Koľko sliepok chovať?
V závislosti od plemena sliepok a podmienok chovu, sliepky znášajú v priemere 180 až 220 vajec ročne. Takže domnienka, že sliepka znesie jedno vajíčko denne, nie je pravdivá. Aj hybridy, známe tiež ako „nosnice“, ktoré sa chovali špeciálne na hromadnú produkciu vajec, znesú „iba“ 330 vajec ročne - takže 35 dní v roku je bez čerstvého vajíčka. Aby ste štvorčlennej rodine poskytli dostatok vajec z vlastného chovu sliepok, mali by ste na záhrade chovať najmenej tri až štyri sliepky.
Pri troch malých kuriatkach v záhrade (toľko by ste ako chovateľ pre súkromnú potrebu minimálne mali mať), by ste mali počítať 1,5 x 1,5 metra na kuriatko. Pre najmenší možný kŕdeľ sliepok preto potrebujete plochu asi päť metrov štvorcových. To je však nevyhnutné minimum. Vaše sliepky majú úžitok z každého štvorcového metra navyše - čo sa odráža aj na počte vajíčok. Faktom je, že šťastné a zdravé sliepky znášajú viac vajíčok ako vystresované a choré zvieratá. Čím viac priestoru im teda v rámci kurína a výbehu viete poskytnúť, tým lepšie.
Sliepky kladú vajcia s kohútom, aj bez neho. V obytnej štvrti sa dokonca odporúča chov sliepok bez kohúta. Tak sa vyhnete problémom so susedmi. Pri chove sliepok preberá vodcovskú pozíciu kohúta tá najdominantnejšia sliepka. Keď budete chovať sliepky bez kohúta, si tiež ušetríte pohľad na rozšklbanú sliepku, čím si kohút zvykne „označovať“ svoje obľúbené sliepky.
Kde kúpiť sliepky?
Zviera by ste si nemali kúpiť „za výhodnú cenu“ na trhu alebo na internete. Vo väčšine prípadov pri takýchto „zľavách“ ide o krížencov, pri ktorých nemôžete vedieť, do akej miery sú vhodní na chov v záhrade, koľko vajec ročne znesú a či budú zdravé. Tomuto riziku sa môžete vyhnúť zakúpením osvedčených rodokmeňových sliepok od chovateľa. Okrem toho si môžete byť istí, že ide o zdravé a vitálne zvieratá, ktoré Vám budú klásť čerstvé vajcia po mnoho rokov.
Adresy chovateľov sliepok vo Vašom okolí nájdete na regionálnych stránkach chovateľov alebo na stránke szch.sk (Slovenský zväz chovateľov) v sekcii „Kluby chovateľov hydiny“.
Chov sliepok a legislatíva
V Nemecku je súkromný chov sliepok v obytných štvrtiach všeobecne povolený. Obce majú však právo zakázať chov sliepok v určitých obytných štvrtiach. Pred zakúpením vlastného kŕdeľu sliepok by ste sa mali informovať o predpisoch na príslušnom orgáne v mieste Vášho bydliska. Okrem toho musíte chov sliepok nahlásiť na úrade.
Na chov sliepok, pokiaľ kŕdeľ nebude čítať cez tristo päťdesiat krkov, nepotrebujete žiadne povolenie.
Ako rozpoznať chorú sliepku?
Vypĺznuté miesta, hnačka, schudnutie, letargia, odmietanie krmiva alebo neschopnosť znášať vajcia - to všetko môžu byť príznaky toho, že je Vaša sliepka chorá. V takom prípade by ste sa mali obrátiť na odborníka, napríklad chovateľa hydiny vo Vašej blízkosti. Prípadne môžete sliepku odniesť k veterinárovi.
Riziko, že jedna z Vašich sliepok dostane jednu z vyššie spomenutých chorôb, je možné výrazne znížiť vyváženou stravou, dobrými podmienkami chovu a predovšetkým správnou hygienou kurína.
| Problém | Príznaky | Riešenie |
|---|---|---|
| Požieranie vajec | Sliepky konzumujú vajcia | Zabezpečiť dostatok vápnika, umývať a drviť škrupiny |
| Choroba | Hnačka, vypĺznutie, letargia | Veterinár, vyvážená strava, hygiena |
tags: #kura #domaca #chov #podmienky